L'Ajuntament de Sagunt visita les instal·lacions de formació de Thyssenkrupp en la seua jornada de portes obertes
08 de juny 2022

![](/media/qvnnugwk/c1-y-mini-visita.jpg?width=850&height=566.9886363636364)

Ahir el centre de formació de Thyssenkrupp GALMED S.A.U. va celebrar la seua jornada de portes obertes per a donar a conéixer la Formació Professional Dual que oferixen. Els departaments d'Educació i Promoció Econòmica i Industrial es van sumar a esta iniciativa, mostrant el seu suport a un acte que va comptar amb la participació d'instituts del municipi.

Per a María José Carrera, regidora de Promoció Econòmica i Industrial, jornades com la viscuda «**són una alegria, perquè demostren l'eficàcia d'una formació que cada vegada està tenint més significació entre les empreses i la població**». A l'acte també va assistir en regidor d'Educació, José Manuel Tarazona.

En el centre formatiu situat en les seues instal·lacions de Sagunt, l'empresa oferix formació professional dual alemanya (_Deustche Duale Berufsausbildung_), en l'especialitat de mecànic industrial (_Industriemechaniker/-in_). Una formació que compta amb la supervisió i està avalada per la AHK, la Cambra de Comerç Alemanya a Espanya.

Malgrat la seua recent implantació, el resultat obtingut per la Formació Dual de Thyssenkrupp GALMED S.A.U ha sigut tan notable que els més de 70 persones que han passat per les seues aules han aconseguit una taxa d'inserció laboral del 100%. Una xifra que avala la qualitat d'esta oferta educativa i el suport a la mateixa per part del consistori municipal.

«**Des del principi, hem apostat per la formació dual perquè s'ha vist que ofereix una gran preparació per a accedir al mercat de treball, combinant la formació teòrica i la pràctica en empreses que, a més, poden de servir de pont a la contractació. Per part nostra, continuarem treballant, braç a braç, amb les empreses del municipi i els centres formatius per a ajustar la demanda laboral amb l'oferta educativa, i ser el més eficients possibles de cara a l'arribada de noves empreses i ofertes d'ocupació a Sagunt**», ha assegurat María José Carrera.

Cal recordar que, per la seua banda, el departament de Promoció Econòmica i Industrial compta també amb accions de formació pràctica i entre les seues propostes formatives advoca per aquelles que tenen major incidència en la contractació local. A més, entre els seus servicis compta el programa empra Sagunt, una base de dades de persones desocupades i una APP per a la inscripció en ofertes d'ocupació i actua com a agència de col·locació facilitant el pas de les aules al món laboral.

![](/media/pulc42wq/c-visita.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-visita-les-instal-lacions-de-formació-de-thyssenkrupp-en-la-seua-jornada-de-portes-obertes/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-visita-les-instal-lacions-de-formació-de-thyssenkrupp-en-la-seua-jornada-de-portes-obertes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-visita-les-instal-lacions-de-formació-de-thyssenkrupp-en-la-seua-jornada-de-portes-obertes/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-visita-les-instal-lacions-de-formació-de-thyssenkrupp-en-la-seua-jornada-de-portes-obertes/)